kardosdrur/scandi-wiki huggingface dataset:
Lotus Cars

Lotus er en engelsk sportbilfabrikant. Lotus har tidligere haft hold i diverse motorsports klasser, f.eks. Formel 1 under navnet Team Lotus. Lotus er nok mest kendt for modellen Lotus Elise. Man kan kende Lotus modeller på deres meget markante design og deres meget sportige look. Lotus har altid været kendt for deres lave vægt og gode køreegenskaber. Lotus er opfundet af englænderen Colin Chapman.

Lotus har i mange år været aktiv i Formel 1 med forskellige motorer.

Modeller 
 Europa
 Elise
 Elise SC
 Esprit
 Exige
 Exige S
 Evora
 Elan
 Evora

Eksterne henvisninger 

Bilproducenter fra Storbritannien
Bilmærker
Proton Holding
Shrek den Tredje

Shrek den Tredje er en amerikansk tegnefilm, der havde dansk premiere 31. august 2007.

Handling 

Lige før Fionas far, Kong Harald, dør, fortæller han at Shrek og Fiona skal overtage tronen. Men Shrek ønsker ikke ansvaret, og kongen bruger sine sidste åndedrag på at fortælle dem at der er en anden som også er arving til tronen, nemlig hans nevø Arthur. Shrek, Den Bestøvlede Kat og Æslet tager ud for at finde ham. Men da de er på vej ud af havnen,fortæller Fiona Shrek at hun er gravid. 

Imellem tiden har Prins Charming fået kaldt de onde skurke sammen, og de planlægger at overtage kongeriget og gøre Prins Charming til konge. De angriber slottet under Fionas babyshower og tager hende, dronningen, Tornerose og Snehvide til fange fordi Rapunzel forråder dem til fordel for Prins Charming.

Medvirkende

I mindre roller 

 Allan Hyde
 Annevig Schelde Ebbe
 Jens Jacob Tychsen
 Julian C. Thiesgaard Kellermann
 Lars Mikkelsen
 Lasse Lunderskov
 Maja Iven Ulstrup
 Michael Lundbye Slebsager
 Morten Staugaard
 Peter Røschke
 Søren Sætter-Lassen
 Thea Iven Ulstrup
 Thomas Mørk
 Vibeke Dueholm

Eksterne henvisninger 
 

Shrek
Film fra 2007
Engelsksprogede film
Derek Hahn

Derek Hahn (født 27. december 1977 i Elmira, Ontario, Canada) er en canadisk ishockeyspiller der i sæsonen 2006-07 spillede for Rødovre Mighty Bulls i Superisligaen. I Rødovre var han placeret som center. Han lå til at blive topscorer, men han led ligesom resten af holdet af formsvigt hen mod slutningen af sæsonen og blev overhalet af holdkammeraten Rhett Gordon og otte andre spillere på ligaens topscorerliste. Derek Hahn var, da han var i topform, måske ligaens bedste spiller.

Kilde 
 EliteProspects - Derek Hahn  

Ishockeyspillere fra Canada
Tidligere superisliga-spillere fra Rødovre Mighty Bulls
Aks

Aks eller AKS har flere betydninger:

 Aks (plante) – lange blomsterstande med ustilkede blomster.
 Politiets Aktionsstyrke – politiets specielle aktionsstyrke.
 Akut koronar syndrom – blodprop i hjertet eller ustabil angina pectoris.
 Aktiv Kreditsikring – Et overvågningssystem udviklet og opereret af Experian.
Den Danske Salmebog

Den Danske Salmebog er salmebogen der benyttes i den danske Folkekirke.
Samlebogen er udkommet i flere version med den seneste fra 2003 der er den 15. autoriserede danske salmebog siden reformationen i 1536. Den består af 791 salmer.

Salmebogen indeholder foruden salmerne Folkekirkens ritualbog, alterbog, en bønnebog og uddrag af Luthers lille Katekismus.

Opdeling af salmerne 
Salmerne i Den Danske Samlebog fra 2003 er opdelt i følgende kategorier:

 1 – 14: Lovsange 
 15 – 51: Troen på Gud Fader 
 52 – 279: Troen på Guds Søn 
 280 – 317: Troen på Gud Helligånd 
 318 – 374: Den hellige, almindelige kirke 
 375 – 486: De helliges samfund 
 487 – 523: Syndernes forladelse 
 524 – 575: Kødets opstandelse og det evige liv 
 576 – 698: Kristenlivet 
 699 – 791: Menneskelivet

Se også 
 Salmer i Den Danske Salmebog (2003)

Kilder 
 Salmebogen online 
 Dendanskesalmebog.dk 

Salmebog
Folkekirken
Salmebøger
Backus

Navnet Backus er både et efternavn og et navn på flere byer:
 A.E. Backus (1909-1990), amerikansk kunstner
 Billy Backus (født 1943), bokseverdensmester
 Christopher Backus, amerikansk skuespiller
 Edward Burdette Backus (1888-1955), amerikansk unitarisk præst
 Edward Wellington Backus (1861-1934), amerikansk tømmerbaron
 Gus Backus (1937-2019), amerikansk musiker og sanger
 Henny Backus (1911-2004), Broadway-showgirl
 Isaac Backus (1724-1806), amerikansk baptistprædikant og politiker
 Jan Backus senator fra Vermont
 Jeff Backus (født 1977), amerikansk fodboldspiller'
 Jim Backus (1913-1989), amerikansk skuespiller
 John Backus (1924-2007), amerikansk datalog

Backus er også navnet på to byer:
 Backus Township, Michigan
 Backus, Minnesota
500 Stenkastende Autonome Voldspsykopater fra Helvede

500 Stenkastende Autonome Voldspsykopater fra Helvede er en dokumentarfilm om Ungdomshuset i året op til rydningen af Jagtvej 69 1. marts 2007. Filmens titel refererer til banneret "Til salg – inklusive 500 stenkastende autonome voldspsykopater fra Helvede" som var Ungdomshusets svar, da politikerne i 1999 besluttede at sælge huset på Nørrebro. 
Som de første udefrakommende nogensinde fik fire instruktører lov til at skildre Ungdomshuset indefra. Fra januar 2006 følger filmen nogle af husets aktivister, deres aktiviteter og tanker i husets sidste år. Filmen giver et indblik bag murene på det nu nedrevne Jagtvej 69.
 
Filmen er produceret af Beofilm med støtte fra Det Danske Filminstituts initiativ og havde premiere den 16. november 2006 på dokumentarfilm festivalen CPH:DOX

Filmen er instrueret, filmet, redigeret og produceret af David B. Sørensen, Toke Gade Crone Kristiansen, Anders Hornstrup og Morten Revsgaard Frederiksen.

Eksterne kilder/henvisninger 
 Filmens egen hjemmeside 
 Produktionsselskabet Beofilm 
 
CPH:DOX beskrivelse af 500 Stenkastende Autonome Voldspsykopater fra Helvede 

 Fodnoter 

Politiske bevægelser
Dokumentarfilm fra Danmark
Danske film fra 2006
Danske film omhandlende København i 2000-tallet
Dansksprogede film
Kong Christian

Kong Christian har flere betydninger:

 Christian 1. – dansk-norsk konge (1448–81).
 Christian 2. – dansk-norsk konge (1513–23).
 Christian 3. – dansk-norsk konge (1534–59).
 Christian 4. – dansk-norsk konge (1588–1648).
 Christian 5. – dansk-norsk konge (1670–99).
 Christian 6. – dansk-norsk konge (1730–46).
 Christian 7. – dansk-norsk konge (1766–1808).
 Christian 8. – dansk konge (1839–1848) og norsk konge (1814).
 Christian 9. – dansk konge (1863–1906).
 Christian 10. – dansk konge (1912–47).
 Kong Christian stod ved højen Mast – den danske kongesang.
Kim Milton Nielsen

Kim Milton Nielsen (født 3. august 1960 i København) er en tidligere dansk fodbolddommer. 

Som 15-årig begyndte Kim Milton Nielsen at lære fodboldreglerne og fik snart mulighed for at dømme kampe. Han steg ret hurtigt i rækkerne og ti år senere var han at finde i den danske Superliga. I en alder af kun 28 blev han udnævnt til FIFA-dommer, og han nåede derfor en omfattende række internationale kampe, inden han gik på dommer-pension i 2006. Det blev til 154 landskampe og 53 UEFA Champions League-kampe – det sidste er rekord for en dommer.

I det civile liv har Kim Milton Nielsen tidligere været it-chef i en advokatvirksomhed og i perioden 2010-13 har han været direktør for fodboldklubben FC Roskilde. Han har udnyttet, at han er et kendt ansigt, ved at støtte Røde Kors med at hjælpe børn i krig. Han har endvidere holdt foredrag om sine oplevelser og deltaget i tv-programmet Vild med dans.

Mindeværdige kampe 
Blandt hans største kampe kan nævnes:

Klubkampe 
 UEFA Super Cup-finalen i 1993 mellem SV Werder Bremen og FC Barcelona
 UEFA Cup-finalen (en af to kampe) i 1994 mellem SV Austria Salzburg og Inter FC fra Milano.
 UEFA Champions League finalen 2004 mellem AS Monaco FC og FC Porto

Landskampe 
 EM 1996, kampen Rusland-Tyskland.
 VM 1998, kampene Tyskland-Jugoslavien og England-Argentina.
 EM 2000, kampene Tyskland-Rumænien og Tyrkiet-Belgien.
 VM 2002, kampene Tyskland-Irland, Belgien-Rusland og semifinalen Brasilien-Tyrkiet.
 EM 2004, kampene Kroatien-Frankrig og Holland-Letland.

Mest omtalte kampe 
Blandt de mest omtalte af de kampe, Milton har dømt, kan nævnes England-Argentina ved VM i 1998. Her viste han David Beckham ud for at sparke efter en modspiller. Udvisningen blev efterfølgende i England anført som den direkte anledning til, at England tabte og måtte forlade turneringen. Udvisningen blev anset for kontroversiel, og Milton måtte efterfølgende forsvare den.

Ved en kamp to år senere mellem Tyrkiet og Belgien kom Milton igen i fokus, men det var i en kedelig anledning, da han brækkede benet under kampen.

I en UEFA Champions League-gruppekamp i sæsonen 2005-06 mellem Villareal CF og Manchester United gav han stjernen Wayne Rooney gult kort for et frispark, og da Rooney sarkastisk klappede Milton i ansigtet, fik han endnu et gult kort og dermed rødt kort.

Se også 
Liste over fodbolddommere der har dømt Champions League-finalen

Litteratur 
 Jesper Victor Larsen: Kim Milton Nielsen: Ham i sort! , Krop & Fysik, vol. 2, 2006.

Noter

Eksterne henvisninger 

Personer fra København
Fodbolddommere fra Danmark
Dommere i VM i fodbold 1998
Dommere i VM i fodbold 2002
Dommere i UEFA Champions League
Kasperskolen

Kasperskolen er en specialskole for børn fra 0.-10. klasse med autisme og ADHD. Skolen startede i 1976 under navnet "Parkskolens Centerafdeling for Kontakthæmmede Børn". Dengang fungerede skolen som Helhedsskole med skolegang fra 08-16 hver dag.

I 1991 blev der oprettet en skolefritidsordning, først under navnet Kileremmen og senere under navnet Firkløveren.

I 2000 blev skolefritidsordningen nedlagt, og skolen blev omlagt til et helhedstilbud.

I 2003 blev skolen slået sammen med Københavns Amts ADHD afdeling, og flyttede ud i Præstemosecentret, hvor bygningerne "deles" med Ordblindeinstituttet.

I 2014 blev skolen lagt sammen med Lautrupgårdskolen.

I 2019 flyttede skolen til nye lokaler i Skovlunde

Frem til 1997 var skolen en del af Ballerup Kommune. I 1997 blev skolen en del af Københavns Amt. I forbindelse med Strukturreformen blev skolen en del af Ballerup Kommune igen.

Eksterne henvisninger
 Skolens hjemmeside

Folkeskoler i Ballerup Kommune
Bygninger, konstruktioner og anlæg i Ballerup Kommune
Etableret i 1976
Medicinsk turisme

Medicinsk turisme betegner rejser til udlandet for at opsøge hospitals- og sundhedsservice kombineret med sundhed- og sygdomsbehandlinger af varierende karakter. Klienten (den rejsende) og udbyderen af den ønskede behandling (læge, klinik el. hospital) anvender ofte informelle kanaler til kontakt og kommunikation (først og fremmest internettet), mens der ofte er meget begrænset offentlig indsigt, ligesom der ligeledes ofte kun inddrages juridisk assistance og rådgivning i yderst begrænset omfang. 

Den primære begrundelse for at de pågældende søger en løsning uden for deres eget land (eksempelvis uden for Danmark), er enten at de pågældende søger en billigere løsning end det eksempelvis er muligt på et dansk privathospital (det økonomiske incitament) eller for at undgå lange ventelister  (usikkerhed i forbindelse med lang ventetid).

Med andre ord, er medicinsk turisme eller medicinske rejser en rejse til udlandet for at medicinsk behandling, tandlægebehandling og operationer af en eller anden art, herunder skønhedsoperationer. Begrebet medicinsk turisme blev oprindelig påhæftes denne form for rejser af medier og rejsearrangører i fællesskab for at sammenfatte alle de mange mere eller mindre individuelle sundhedsmæssige og sygdoms- og behandlingsmæssige rejseløsninger.

Rejsernes fritids-, afslapnings- og oplevelseskomponenter er ofte inkluderet i forbindelse med en udvidelse af behandlingen med en periode med rekreation. Dette er ikke mindst anbefalelsesværdigt i forbindelse med komplicerede operationer såsom knæ- og hofteoperationer, hjerteoperationer, kompliceret tandbehandling og forskellige former for kosmetiske operationer (ansigt, bryster, fedtsugning, m.m.).

Blandt de lande, der er attraktive i en dansk sammenhæng kan bl.a. nævnes Sverige, Polen og Ungarn i forbindelse med bl.a. tandbehandling. Thailand er attraktivt i forbindelse med en lang række mere komplicerede operationer og behandlinger, ligesom klimaet er behageligt under en evt. efterfølgende rekreation. Også lande som Tyrkiet og Indien er på vej til at blive populære rejsemål for den medicinske turist, ikke mindst i kraft af forekomsten af et stort antal højt uddannede læger kombineret med at lavt omkostningsniveau.

Sundhed
Sygdomme
Turisme
Nordreisa

Nordreisa kommune (samisk: Ráissa gielda) ligger i Troms og Finnmark fylke i Norge. Den grænser i nord til Skjervøy, i øst til Kvænangen og Kautokeino, og i vest til Kåfjord. I syd har kommunen også grænse til Finland.

Kommunens administrationscenter er Storslett, som har 1.500 indbyggere (1. jan. 2006, SSB). Reisaelven har udløb i i fjorden her. Tæt på Storslett ligger byen Sørkjosen, med 886 indbyggere (1. jan. 2006, SSB). I Sørkjosen ligger Sørkjosen Lufthavn.

Reisa nationalpark ligger i den sydlige del af kommunen.

Tusenårssted 

Kommunens tusenårssted er Halti kvenkultur- og nationalparkcenter. Halti nationalparkcenter holder til i midlertidige lokaler i Halti-byggeriet i Storslett, og det er planen at Kvenkulturcenteret skal komme i et senere nybyggeri.

Personer fra Nordreisa

 Margit Hansen-Krone (1925-), politiker, stortingsrepræsentant
 Anne Marie Blomstereng (1940-), politiker, stortingsrepræsentant 
 Ian Haugland (1964-), svensk musiker, født i Storslett

Eksterne henvisninger 

 Kultur i Nordreisa på kort  fra Kulturnett.no
 Halti nationalparkcenter 

Kommuner i Troms
Kommuner i Troms og Finnmark
Allan Holdsworth

Allan Holdsworth (født 6. august 1946 i Bradford, død 15. april 2017 i Vista) var en britisk jazz-guitarist og komponist.

Holdsworth var en fusionsjazz-guitarist og vidt kendt for sine bidrag til genren. Han var velanset for kompleksiteten i sine kompositioner og improvisationer. Anmeldere har sammenlignet hans kompositioner med Franz Liszt, og hans uforlignelige teknik er blevet rost af rock-guitarister som f.eks. Edward Van Halen og Frank Zappa.

Holdsworth har været forgangsmand inden for adskillige guitarteknikker, som er blevet vidt efterlignet af andre guitarister. Han har indspillet musik inden for mange forskellige musikgenrer i årenes løb, inkl. en kort flirt med pop, da han samarbejdede med den engelske gruppe Level 42.

Allan Holdsworths første indspilning var med Igginbottom ("Wrench") i 1969. I begyndelsen af 1970'erne kom han med i Jon Hisemans Tempest. Senere arbejdede han sammen med jazzrock-grupper som f.eks. Gong, Soft Machine, The New Tony Williams Lifetime, og Jean Luc Ponty, på "Enigmatic Ocean" – der af mange regnes for den bedste fusionsplade nogensinde. Senere i 1970'erne var han med i gruppen UK sammen med John Wetton, Bill Bruford og Eddie Jobson. I slutningen af 70'erne arbejdede og indspillede han sammen med Gordon Beck og jazz-trommeslageren John Stevens.

Holdsworth var også anerkendt for sine egne kompositioner, der musikalsk rangerer fra progressiv fusionsjazz (f.eks. hans guitarspil på Soft Machines Bundles) til romantisk og "spacey" guitar-/synthesizer-spil.

Referencer

Eksterne henvisninger 

 

Musikere fra England
Guitarister fra Storbritannien
Komponister fra England
Inno e Marcia Pontificale

Inno e Marcia Pontificale er vatikanstatens nationalmelodi. Melodien blev komponeret af Charles Gounod (1818-1893). Den blev fremført første gang på Peterspladsen den 11. april 1869.

Nationalsange
Vatikanstaten
I månens skær

I månens skær (originaltitel The moon below) er en roman fra 1990, skrevet af Barbara Bickmore.  Den udkom på dansk i 2004, oversat af Vivi Berendt.

Handling
Den handler om den meget unge Hallie, der rejser fra den triste kulmineby New Castle (Året er 1809). Hun rejser væk for at opleve et eventyr. Men rejsen har også et formål. Hun skal med et skib til nybyggerlandet Australien. Der skal hun giftes med hendes barndomsven Chad. Han er rejst fra England en del år før, og har nu slået sig ned på en fårefarm. 

På den 9 måneder lange rejse, bliver Hallie alvorligt syg, hun får blindtarmsbetændelse (farlig sygdom dengang), men hun bliver reddet af lægen Tristan. Han er straffefange, men skal i en nødsituation redde Hallies liv. Efter operationen bliver han på  skibet og der opstår meget varme følelser mellem de to. Men da de når til Australien må deres veje skilles. Hallie møder hendes nye mand, og bliver gift og får en del børn. Men på et tidspunkt må han rejse tilbage til England. Hallie er nu alene, hun ved ikke hvornår eller om hun nogensinde ser hendes mand igen. Og så sker det uundgåelige, Tristan og Hallie mødes endnu engang. De varme følelser er der med det samme. 

Romaner
Litteratur i 1990
Angel of Death (sang)

Angel of Death er den første sang på Slayer's album Reign in Blood fra 1986. Sangens tekst handler om Josef Mengele.

Sange fra 1986
Slayer-sange
The Stooges

The Stooges, oprindeligt navngivet Psychedelic Stooges, og kendt som Iggy and the Stooges, var et amerikansk rockband, der blev dannet i Ann Arbor, Michigan, i 1967 af sangeren Iggy Pop, guitarist Ron Asheton, trommeslager Scott Asheton og bassist Dave Alexander. Oprindeligt spillede gruppen en rå primitiv form for rock and roll, og de solgte kun få albums i deres oprindelige inkarnation og fik et ry for konfrontatoriske optrædener, der ofte involverede selvskade af Iggy Pop.

Efter at have udgivet to album, The Stooges (1969) og Fun House (1970), gik gruppen kortvarigt i opløsning, men blev gendannet med en ny sammensætning (med Ron Asheton der erstattede Dave Alexander på bas og James Williamson overtog guitar) for at udgive deres tredje album, Raw Power (1973), før de igen gik i opløsning i 1974. Bandet blev gendannet i 2003 med Ron Asheton der gik tilbage til guitar og Mike Watt på bas, og og tilføjelsen af saxofonisten Steve Mackay, der kortvarigt havde spillet med i 1973–1974 lineuppet. Ron Asheton døde i 2009 og blev erstattet af James Williamson, og bandet fortsatte med at spille koncerter indtil 2013, hvor de udgav deres sidste album, Ready to Die. The Stooges annoncered formelt deres brud i 2016 grundet Scott Ashetons og Steve Mackays død.

The Stooges bliver bredt betragtet som et banebrydende proto-punkband. Bandet blev indskrevet i Rock and Roll Hall of Fame i 2010. I 2004 rangerede Rolling Stone dem som nummer 78 på deres liste over 100 største kunstnere nogensinde. I 2007 modtog de en Mojo Lifetime Achievement Award ved Mojo Awards.

Studiealbum 
 1969: The Stooges
 1970: Fun House
 1973: Raw Power
 2007: The Wierdness
 2013: Ready To Die

Referencer

Eksterne links 

 

Stooges
Musikgrupper fra 1967
Daevid Allen

Daevid Allen (egl. Christopher David Allen) (født 13. januar 1938, død 13. marts 2015) var en australsk guitarist, sanger, komponist og performance-kunstner, der mest var kendt som medstifter af psykedeliske rock-grupper som Soft Machine (i England i 1966) og Gong (i Frankrig i 1970).

Inspireret af de beat-forfattere han havde opdaget, da han arbejdede i en boghandel i Melbourne, rejste Allen til Paris, hvor han boede på Beat Hotel i et værelse, hvor Allen Ginsberg og Peter Orlovsky netop havde boet. Mens han solgte aviser i Latinerkvarteret, mødte han Terry Riley og fik gratis adgang til jazz-klubberne i området. Efter at have mødt William S. Burroughs og være blevet inspireret af Sun Ras filosofi, dannede han en "fri jazz"-gruppe, Daevid Allen Trio.

Allen tog til England og lejede et værelse i Canterbury, hvor han mødte udlejerens søn, den 16-årige Robert Wyatt. Sammen med Kevin Ayers og Mike Ratledge dannede de i 1966 gruppen Soft Machine.

Efter en turne rundt i Europa blev Allen nægtet indrejse i England, fordi han under et tidligere besøg havde opholdt sig længere i landet, end hans visum tillod. Han slog sig ned i Paris, hvor han tog del i studenterurolighederne i maj 1968. Han delte plysbjørne ud til politiet og læste digte op på dårligt fransk. Han erkender i dag, at han blev set ned på af de andre unge, fordi han var en beatnik.

Under flugt fra politiet endte han på Mallorca sammen med sin kæreste Gilli Smyth. Her indspillede han det første Gong-album med titlen Magick Brother, Mystick Sister. De fik selskab af fløjtespilleren Didier Malherbe, som de hævdede boede i en hule på digteren Robert Graves' ejendom.

I 1971 skrev Gong kontrakt med pladeselskabet Virgin og udgav Camenbert Electrique. Gong udviklede sig til en slags anarkistisk kollektiv 1973-74. Steve Hillage kom med i gruppen i forbindelse med indspilningen af Radio Gnome Trilogy, der bestod af LP'erne Flying Teapot, Angel's Egg og You.

Allen forlod Gong og dannede Planet Gong, efterfulgt af New York Gong i 1980. Flere projekter fulgte, inkl. Invisible Opera Company Of Tibet, Brainville, Ex (ikke at forveksle med den hollandske punkgruppe The Ex) og Magic Brothers.

I 1981 vendte Allen tilbage til Australien, hvor han arbejdede med performance-kunst og lyrik. Han optrådte sammen med performance-kunstneren David Tolley og brugte båndløkker og trommemaskiner. Siden deltog han i et projekt ved navn you'N'gong sammen med sønnen Orlando, samt medlemmer af Acid Mothers Temple.

Eksterne henvisninger 
 

Guitarister fra Australien
Sangere fra Australien
Personer fra Melbourne
Soft Machine
Bondepartiet

Bondepartiet var tidligere navnet på det norske parti Senterpartiet

Bondepartiet (F) var et dansk politisk parti mellem 1934 og 1945. Partiet opstod med baggrund i partiet Venstre og organisationen Landbrugernes Sammenslutning og hed til 1939 Det Frie Folkeparti. Det var 1935-45 repræsenteret i Folketinget.

Partiet opstod, da folketingsmedlem Valdemar Thomsen (1887-1977) og to andre folketingsmedlemmer for Venstre forlod Venstre 16. maj 1934. Under besættelsen indgik partiet et tæt samarbejde med DNSAP og var i 1940 med i planer om at få Christian 10. til at afsætte samarbejdsregeringen.

Partiet stillede ikke op til valg efter befrielsen, og dets tidligere folketingsmedlem Axel Hartel (1889-1978) blev i april 1948 dømt 14 års fængsel ved retsopgøret efter besættelsen. Han blev benådet den 11. marts 1950 på kongens fødselsdag. Også de tidligere folketingsmedlemmer Jens Thomsen (1880-1955), Valdemar Thomsen og Johannes Foget blev ved byretten dømt fængselsstraf, men blev frifundet ved landsretten.

Litteratur 
 Steen Andersen: "Opgør mod korruption og bengnaveri. Bondepartiet under besættelsen" i Joachim Lund (red.): Partier under pres – demokratiet under besættelsen, Gyldendal: København 2003 , s. 290-327

Eksterne henvisninger 
 Landbrugernes Sammenslutning (LS)/Bondepartiet  – opslag i internetleksikon om Danmark under besættelsen og befrielsen
 Det frie Folkeparti – Bondepartiet – politiske programmer for Bondepartiet fra Småtrykssamlingen på Det Kongelige Bibliotek

Venstre
Tidligere politiske partier i Danmark
Etableret i 1934
Ophørt i 1945
Seibæk

Seibæk er oprindeligt et tysk efternavn og var før i tiden stavet: Seibech. Pga. immigration til Danmark er navnet blevet ført hertil, og et område, i Midtjylland, hedder det den dag i dag. To familier i Danmark hedder det til efternavn. Der var en periode i det tidlige 1900-tal hvor stavemåden skiftede. Kirkebøgerne viser ikke hvorfor, men pludseligt stavedes Seibech – Seibæk. Grundet visse rettigheder er navnet ikke videre udbredt.

Tyske efternavne
Troelsgaard

Troelsgaard er et ældre, jysk efternavn med rod i Nordjylland (fra Thy). Efternavnet er ikke videre udbredt i Danmark, dog er det velkendt i visse musikkredse, da guitaristen fra det danske indierockband Dúné bærer efternavnet Troelsgaard.

Danske efternavne
Skotsk Terrier

Skotsk Terrier er en hunderace der findes i enten hvedefarvet, sort eller brindlet udgave. De er kendt for deres stædighed.
I daglig tale kaldes den ofte for en "Nettohund" da butikskæden Netto har en skotskterrier som logo.

Skotten vil gerne deltage i de fleste aktiviteter, men har også brug for at være sig selv. Skotten er en lærenem hund og ofte ved den godt hvor fx maden gemmer sig henne. De fleste Skotten er loyale og trofaste kammerater for familen, og siger aldrig nej til en god gang bold. Skotten er en meget nysgerrig hund af natur, og vil gerne være en del af alt - især hvis det gælder mad.

Skotten er oprindeligt skabt til at jage både rotter, grævlinger og mus. Den elsker at ruske i sit bytte da det ligger i dens natur. En god leg for Skotten er derfor også at trække tov - da den får brugt både sine "ruske"- og jagtevner.

Skotten bliver mellem 25-30 cm høj og vejer (når fuldt udvokset) mellem 8 og 11 kg.

Terriere